CELEX: 32015R2206
Language: sl
Date: 2015-11-30 00:00:00
Title: Izvedbena uredba Komisije (EU) 2015/2206 z dne 30. novembra 2015 o spremembi Uredbe (ES) št. 1238/95 glede pristojbin, ki se plačujejo Uradu Skupnosti za rastlinske sorte

1.12.2015   
            
            
               SL
            
            
               Uradni list Evropske unije
            
            
               L 314/22
            
         IZVEDBENA UREDBA KOMISIJE (EU) 2015/2206
   z dne 30. novembra 2015
   o spremembi Uredbe (ES) št. 1238/95 glede pristojbin, ki se plačujejo Uradu Skupnosti za rastlinske sorte
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 2100/94 z dne 27. julija 1994 o žlahtniteljskih pravicah v Skupnosti (1) (v nadaljnjem besedilu: osnovna uredba) in zlasti člena 113 Uredbe,
   po posvetovanju z Upravnim svetom Urada Skupnosti za rastlinske sorte,
   ob upoštevanju naslednjega:
   
               (1)
            
            
               Člen 3(2) Uredbe Komisije (ES) št. 1238/95 (2) določa, da predsednik Urada Skupnosti za rastlinske sorte (v nadaljnjem besedilu: urad) lahko dovoli alternativne oblike plačila pristojbin in dodatnih plačil, vključno z izročitvijo ali nakazilom certificiranih čekov. Vendar velja, da je zahteva po cerificiranih čekih kot plačilnem sredstvu za imetnike preveč obremenjujoča. Poleg tega je treba zagotoviti plačila prek elektronskih sredstev.
            
         
               (2)
            
            
               Člen 5(1) Uredbe (ES) št. 1238/95 zahteva, da oseba, ki izvaja plačilo pristojbin in dodatnih plačil, navede svoje ime in namen plačila. Ob upoštevanju dejstva, da na urad lahko prispe plačilo, za katerega morda ni mogoče ugotoviti identitete osebe, ki izvaja plačilo, in ji ga povrniti, bi bilo primerno, da urad ta denar zadrži kot druge prihodke.
            
         
               (3)
            
            
               Člen 7 Uredbe (ES) št. 1238/95 določa predpise v zvezi z višino prijavne pristojbine, ki se plačuje uradu za obdelavo prijav za podelitev žlahtniteljske pravice v Skupnosti. Da bi zagotovili uspešno, učinkovito in hitro obdelavo prijav, je pomembno spodbujati vlaganje prijav elektronsko prek spletnega obrazca. Zato bi bilo primerno zmanjšati pristojbino za obdelavo prijave, če je prijava vložena in predložena elektronsko.
            
         
               (4)
            
            
               Besedilo člena 7(2) Uredbe (ES) št. 1238/95 glede določitve in zadolžitev poduradov in nacionalnih ustanov je treba uskladiti z osnovno uredbo.
            
         
               (5)
            
            
               Člen 7(7) Uredbe (ES) št. 1238/95 ureja povračilo prijavnih pristojbin za prijave, ki po členu 50 osnovne uredbe niso veljavne. Na podlagi izkušenj, ki jih je urad pridobil glede stroškov, povezanih z obdelavo prijav za podelitev žlahtniteljskih pravic v Skupnosti, ki niso veljavne, je primerno zmanjšati znesek prijavne pristojbine, ki ga urad zadrži.
            
         
               (6)
            
            
               Člen 8 Uredbe (ES) št. 1238/95 se nanaša na pristojbine za preskušanje sorte. V primeru poročila o rezultatih preskušanja, ki ga je zadolženi urad za preskušanje opravil že pred datumom prijave za žlahtniteljsko pravico v Skupnosti iz člena 8(5), je primerno točno navesti, da pristojbino določi predsednik urada po posvetovanju z upravnim svetom urada.
            
         
               (7)
            
            
               Člen 12(1)(c) Uredbe (ES) št. 1238/95 določa, da predsednik urada določi pristojbine v skladu z uradnim listom urada. Periodična publikacija uradnega lista urada se objavlja le v elektronski različici in ne več v tisku ter odraža vsebino zbirk podatkov urada. Za takšno objavo publikacije niso potrebna nobena posebna sredstva, zato bi bilo treba posebno pristojbino odpraviti.
            
         
               (8)
            
            
               Člen 13 Uredbe (ES) št. 1238/95 se nanaša na dodatna plačila. Izkušnje so pokazale, da je dodatno delo urada iz člena 13(1) in (2)(b) glede poimenovanja sort zaradi njihove začetne neskladnosti z določenimi zahtevami ali glede sprememb v primeru predhodnih nasprotnih pravic tretje osebe, običajno in zanj niso potrebna višja sredstva. Zato dodatna plačila za to dodatno delo niso utemeljena.
            
         
               (9)
            
            
               Člen 13(2)(a) določa, da urad lahko zahteva dodatno plačilo letne pristojbine, če imetnik ni plačal letne pristojbine. V takšnih primerih urad lahko sproži postopek za preklic varstva. Izkušnje so pokazale, da urad ne zahteva dodatnega plačila zaradi neplačila letne pristojbine, zato je treba to določbo črtati.
            
         
               (10)
            
            
               Uredba Komisije (ES) št. 874/2009 (3) ni prevzela členov 93(3) in 94 Uredbe Komisije (ES) št. 1239/95 (4). Zato bi bilo treba črtati odstavka (3) in (4) člena 14 Uredbe (ES) št. 1238/95, ki se nanašata na navedene določbe.
            
         
               (11)
            
            
               Uredbo (ES) št. 1238/95 bi bilo zato treba ustrezno spremeniti.
            
         
               (12)
            
            
               Primerno bi bilo, da se zaradi uskladitve z začetkom novega proračunskega leta za proračun urada predlagane spremembe uporabljajo od 1. januarja 2016.
            
         
               (13)
            
            
               Ukrepi iz te uredbe so v skladu z mnenjem Stalnega odbora za varstvo žlahtniteljskih pravic, ki ga zagotavlja Skupnost –
            
         SPREJELA NASLEDNJO UREDBO:
   Člen 1
   Uredba (ES) št. 1238/95 se spremeni:
   
               (a)
            
            
               V členu 3 se odstavek 2 spremeni:
               
                           (i)
                        
                        
                           točka (a) se nadomesti z naslednjim:
                           
                                       „(a)
                                    
                                    
                                       uradu se izročijo ali nakažejo čeki, ki so plačljivi v eurih;“;
                                    
                                 
                     
                           (ii)
                        
                        
                           točka (d) se nadomesti z naslednjim:
                           
                                       „(d)
                                    
                                    
                                       izvede se plačilo z elektronskimi sredstvi, s plačilno kartico ali direktno bremenitvijo.“.
                                    
                                 
                     
         
               (b)
            
            
               V členu 5 se doda naslednji odstavek 3:
               „3.   Če po poizvedbi pri zadevni banki ni mogoče potrditi identitete osebe, ki je izvedla plačilo, in zneska ni mogoče povrniti določeni osebi, se znesek šteje kot drug prihodek v rokih, ki so opredeljeni v internih finančnih določbah urada iz člena 112 osnovne uredbe in jih sprejme upravni svet urada.“.
            
         
               (c)
            
            
               Člen 7 se spremeni:
               
                           (i)
                        
                        
                           odstavka 1 in 2 se nadomestita z naslednjim:
                           „1.   Prijavitelj za žlahtniteljsko pravico v Skupnosti (v nadaljnjem besedilu: prijavitelj) plača pristojbino v višini 450 EUR za obdelavo prijave, vložene in predložene elektronsko s spletnim obrazcem prek spletnega prijavnega sistema urada.
                           Prijavitelj plača pristojbino v višini 650 EUR za obdelavo prijave, predložene drugače kot prek spletnega prijavnega sistema Urada.
                           2.   Prijavitelj mora plačati prijavno pristojbino v skladu s členom 3 te uredbe pred dnevom ali na dan, na katerega se prijava vloži na samem uradu ali enem od poduradov ali zadolženih nacionalnih ustanovah v skladu s členom 30(4) osnovne uredbe.“;
                        
                     
                           (ii)
                        
                        
                           odstavek 7 se nadomesti z naslednjim:
                           „7.   Kadar je prijavna pristojbina prejeta, prijava pa ni veljavna v skladu s členom 50 osnovne uredbe, urad 150 EUR prijavne pristojbine zadrži in povrne ostanek, ko prijavitelja obvesti o pomanjkljivostih v prijavi.“.
                        
                     
         
               (d)
            
            
               V členu 8(5) se doda naslednji stavek:
               „Znesek te pristojbine določi predsednik urada po posvetovanju z upravnim svetom in se objavi v uradnem listu urada.“.
            
         
               (e)
            
            
               V členu 12(1) se črta točka (c).
            
         
               (f)
            
            
               Člen 13 se črta.
            
         
               (g)
            
            
               V členu 14 se črtata odstavka 3 in 4.
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. januarja 2016.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. novembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 227, 1.9.1994, str. 1.
   
      (2)  Uredba Komisije (ES) št. 1238/95 z dne 31. maja 1995 o izvedbenih pravilih za uporabo Uredbe Sveta (ES) št. 2100/94 glede pristojbin, ki se plačujejo Uradu Skupnosti za rastlinske sorte (UL L 121, 1.6.1995, str. 31).
   
      (3)  Uredba Komisije (ES) št. 874/2009 z dne 17. septembra 2009 o določitvi izvedbenih pravil za izvajanje Uredbe Sveta (ES) št. 2100/94 v zvezi s postopkom, ki poteka na Uradu Skupnosti za rastlinske sorte (UL L 251, 24.9.2009, str. 3).
   
      (4)  Uredba Komisije (ES) št. 1239/95 z dne 31. maja 1995 o uvedbi izvedbenih pravil za izvajanje Uredbe Sveta (ES) št. 2100/94 v zvezi s postopki, ki potekajo na Uradu Skupnosti za rastlinske sorte (UL L 121, 1.6.1995, str. 37).